Η υπογλυκαιμία είναι ένα σύμπτωμα που εμφανίζεται όχι μόνο σε άτομα με διαβήτη αλλά και σε άτομα υγιή που μπορεί να περάσουν πολλές ώρες δίχως τροφή και σωστή ξεκούραση. Άτομα με διαβήτη μπορεί να έχουν συμπτώματα υπογλυκαιμίας, όταν δεν τρώνε ενδιάμεσα μικρά γεύματα ή παραλείπουν κάποιο βασικό γεύμα, όπως το πρωϊνό, καταναλώνουν αλκοόλ χωρίς να έχουν φάει, ή όταν έχουν πολύ καιρό να επισκεφτούν τον γιατρό τους. Συστήνεται η επίσκεψη στο διαβητολόγο σας ανά τακτά χρονικά διαστήματα και όπως ορίζει ο γιατρός σας.